PATVIRTINTA

Telšių r. Luokės Vytauto Kleivos gimnazijos direktoriaus

2016 m. lapkričio 23 d.

įsakymu Nr. V1-219

**TELŠIŲ R. LUOKĖS VYTAUTO KLEIVOS GIMNAZIJOS**

**PIRMOSIOS PAGALBOS ORGANIZAVIMO TVARKOS APRAŠAS**

1. **BENDROSIOS NUOSTATOS**
2. Telšių r. Luokės Vytauto Kleivos gimnazijos (toliau – Gimnazija) pirmosios pagalbos organizavimo tvarkos aprašas (toliau – Aprašas) yra parengtas vadovaujantis Visuomenės sveikatos priežiūros organizavimo mokykloje tvarkos aprašu, patvirtintu Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2016 m. liepos 21 d. įsakymu Nr. V-966/V-672, Lietuvos higienos norma HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93, Lietuvos higienos norma HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773, Privalomųjų pirmosios pagalbos, higienos įgūdžių, alkoholio ir narkotikų žalos žmogaus sveikatai mokymų ir atestavimo tvarkos aprašu, patvirtintu Lietuvos Respublikos sveikatos apsaugos ministro 2016 m. liepos 13 d. įsakymu Nr. V-932 ir kt. teisės aktais.
3. Aprašas reglamentuoja pirmosios pagalbos organizavimą Gimnazijoje.
4. **PIRMOSIOS PAGALBOS ORGANIZAVIMAS**
5. Gimnazijos visuomenės sveikatos priežiūros specialistas ir Gimnazijoje dirbantys pedagoginiai darbuotojai turi būti išklausę ir teisės aktų nustatyta tvarka įgiję sveikatos žinių atestavimo pažymėjimus pagal Privalomojo pirmosios pagalbos mokymo programą.
6. Visuomenės sveikatos priežiūros specialistas, Gimnazijoje dirbantys pedagoginiai darbuotojai turi nedelsiant užtikrinti pirmosios pagalbos teikimą nukentėjusiam, kurio sveikatai ar gyvybei dėl nelaimingo atsitikimo, ūminės ligos gresia pavojus. Pirmąją pagalbą teikiantys asmenys turi mokėti:
   1. įvertinti įvykio vietos saugumą ir nukentėjusiojo būklę, atpažinti gyvybei pavojingos psichikos būsenas, organizuoti pirmąją pagalbą ir medicinos pagalbą, išmanyti psichologinės pagalbos principus;
   2. atlikti pradinį gaivinimą;
   3. stabdyti kraujavimą, tvarstyti žaizdas;
   4. parengti nukentėjusįjį transportavimui (pažeistos kūno dalies, esant lūžiui, išnirimui imobilizavimas, sužalotų, traumuotų asmenų nešimas);
   5. teikti pirmąją pagalbą patyrusiems anafilaksiją, elektros traumą, terminį ar cheminį nudegimą, ištiktiems saulės ar šilumos smūgio, sušalusiems, skendusiems, bandžiusiems pasikarti, užspringusiems, įvykus miokardo infarktui, galvos kraujotakos sutrikimams, epilepsijos priepuoliui, apalpus, netekusiems sąmonės, įkąstiems vabzdžio ar gyvūno, apsinuodijusiems;
   6. tinkamai naudoti pirmosios pagalbos rinkinius, naudoti individualias apsaugos priemones.
7. Įvykus incidentui, nelaimei (traumai, ūmiam susirgimui):
   1. pedagogas ir/ ar visuomenės sveikatos priežiūros specialistas pagal situaciją nukentėjusiajam teikia pirmąją pagalbą, esant būtinumui nedelsiant kviečia greitąją medicinos pagalbą;
   2. apie įvykį telefonu informuojami mokinio tėvai (globėjai), žodžiu informuojama Gimnazijos administracija. Nepavykus susisiekti su mokinio tėvais, esant kritinei situacijai, pagal galimybes (visuomenės sveikatos priežiūros specialistas, socialinis pedagogas, klasės vadovas ar kitas Mokyklos darbuotojas) su GMP palydi mokinį į sveikatos priežiūros įstaigą, kol atvyks mokinio tėvai;
   3. sunegalavęs mokinys yra išleidžiamas į namus, kai į Gimnaziją atvyksta tėvai (globėjai) arba kai su jais susisiekus telefonu ir informavus apie vaiko sveikatos būklę yra priimamas sprendimas išleisti jį savarankiškai namo.
8. **BAIGIAMOSIOS NUOSTATOS**
9. Gimnazijos pirmosios pagalbos rinkiniai, skirti suteikti pirmąją pagalbą pagal ikimokyklinio, pradinio, pagrindinio ir vidurinio ugdymo programas besimokantiems vaikams, Gimnazijoje yra padėti sporto salėje, technologijų kabinetuose, sveikatos kabinete, Viekšnalių skyriuje – vaikų maitinimo organizavimo patalpoje, ikimokyklinio ugdymo grupėje.
10. Visuomenės sveikatos priežiūros specialistas Gimnazijoje atsakingas už pirmosios pagalbos rinkinių periodinę priežiūrą, kontrolę ir įstaigos pirmosios pagalbos rinkinių papildymą sveikatos kabinete, o Gimnazijos direktoriaus pavaduotojas ūkio ir bendriesiems klausimams už įstaigos pirmosios pagalbos rinkinių papildymą kitose Gimnazijos vietose, kurios yra numatytos pagal higienos normas.

\_\_\_\_\_\_\_\_\_\_\_\_\_\_\_\_\_\_